Source: https://www.riigiteataja.ee/akt/103042014002
Timestamp: 2019-03-20 12:08:21+00:00
Document Index: 5229887

Matched Legal Cases: ['§ 2', '§ 3', '§ 41', '§ 42', '§ 2', '§ 3']

Õnnetusjuhtumist, tõsisest õnnetusjuhtumist ja vahejuhtumist teavitamise kord ning kirjaliku teate ja ettekande vorm – Riigi Teataja
Õnnetusjuhtumist, tõsisest õnnetusjuhtumist ja vahejuhtumist teavitamise kord ning kirjaliku teate ja ettekande vorm
Õnnetusjuhtumist, tõsisest õnnetusjuhtumist ja vahejuhtumist teavitamise kord ning kirjaliku teate ja ettekande vorm - sisukord
§ 2 Õnnetusjuhtumist, tõsisest õnnetusjuhtumist ja vahejuhtumist Ohutusjuurdluse Keskuse teavitamine
§ 3 Õnnetusjuhtumist, tõsisest õnnetusjuhtumist ja vahejuhtumist Tehnilise Järelevalve Ameti teavitamine
RT I, 03.04.2014, 2
Vastu võetud 01.04.2014 nr 26
Määrus kehtestatakse raudteeseaduse § 41 lõike 7 ja § 42 lõike 13 alusel.
Määrusega kehtestatakse Tehnilise Järelevalve Ametile ja Ohutusjuurdluse Keskusele õnnetusjuhtumi ja tõsise õnnetusjuhtumi kohta kirjaliku teate esitamise kord ja vorm ning vahejuhtumi kohta esitatava kirjaliku ettekande esitamise kord ja vorm.
§ 2. Õnnetusjuhtumist, tõsisest õnnetusjuhtumist ja vahejuhtumist Ohutusjuurdluse Keskuse teavitamine
(1) Õnnetusjuhtumist ja tõsisest õnnetusjuhtumist teavitab raudteeinfrastruktuuri-ettevõtja või muu raudteeinfrastruktuuri valdaja ja raudteeveo-ettevõtja Ohutusjuurdluse Keskust viivitamata Ohutusjuurdluse Keskuse poolt avalikustatud sidevahendi kaudu. Kirjalik teade esitatakse Ohutusjuurdluse Keskusele kolme tööpäeva jooksul lisas 1 toodud vormil.
(2) Vahejuhtumist teavitab raudteeinfrastruktuuri-ettevõtja või muu raudteeinfrastruktuuri valdaja ja raudteeveo-ettevõtja Ohutusjuurdluse Keskust viivitamata Ohutusjuurdluse Keskuse poolt avalikustatud e-posti aadressi kaudu. Kui Ohutusjuurdluse Keskus küsib täiendavat teavet, esitatakse kirjalik ettekanne Ohutusjuurdluse Keskusele kolme tööpäeva jooksul pärast teabe küsimist lisas 2 toodud vormil.
§ 3. Õnnetusjuhtumist, tõsisest õnnetusjuhtumist ja vahejuhtumist Tehnilise Järelevalve Ameti teavitamine
(1) Õnnetusjuhtumist ja tõsisest õnnetusjuhtumist teavitab raudteeinfrastruktuuri-ettevõtja või muu raudteeinfrastruktuuri valdaja Tehnilise Järelevalve Ametit viivitamata Tehnilise Järelevalve Ameti poolt avalikustatud sidevahendi kaudu. Kirjalik teade esitatakse Tehnilise Järelevalve Ametile kolme tööpäeva jooksul lisas 1 toodud vormil.
(2) Vahejuhtumist teavitab raudtee-ettevõtja või muu raudteeinfrastruktuuri valdaja Tehnilise Järelevalve Ametit viie tööpäeva jooksul vahejuhtumi toimumisest arvates, esitades Tehnilise Järelevalve Ametile kirjaliku ettekande lisas 2 toodud vormil.
Majandus- ja kommunikatsiooniministri 1. juuli 2011. a määrus nr 63 „Raudteeliiklusõnnetuste kohta kirjaliku teate esitamise kord, kirjaliku teate, ettekande ning raudteeintsidentide ja otsasõitude kohta esitatava kokkuvõtte vorm“ tunnistatakse kehtetuks.
Lisa 1 Kirjaliku teate vorm
Lisa 2 Kirjaliku ettekande vorm